// <![CDATA[ (function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/en_US/all.js#xfbml=1"; fjs.parentNode.insertBefore(js, fjs); }(document, 'script', 'facebook-jssdk')); // ]]> Fil-preżenza ta’ bosta personalitajiet, il-linja nazzjonali tal-ajru Air Malta niżlet fl-ajruport ajruplan li kien miżbugħ bil-kuluri oriġinali li ttajjar l-ewwel ajruplan tal-linja nazzjonali tal-ajru ta’ pajjiżna 40 sena ilu. Kmien dalgħodu l-Air Malta qanqlet il-kurżità ta’ bosta meta fi stqarrija qalet li kienet se tagħti sorpriża lill-Gżejjer Maltin  b’ajruplan li għadu kif inżebagħ mill-ġdid biex tibda tiċċelbra l-40 anniversarju tagħha. L-ajruplan bir-reġistrazjoni 9H-AEI se jopera t-titjira KM 40, li ġiet speċifikament magħżula għall-okkażjoni, u wasal Malta wara li nżebagħ mill-ġdid f’Ostrava (ir-Repubblika Ċeka). L-ajruplan kien mikri għal żmien twil lil Interjet fil-Messiku. Ftit ħin wara li l-Air Malta qajmet din il-kurżita, tvm.com.mt kien l-ewwel sit li żvela li s-sorpriża kienet proprju dik li l-ajruplan inżebagħ bil-kuluri oriġinali li ttajjar l-ewwel ajruplan tal-Air Malta 40 sena ilu. L-ajruplan għamel żewġ titjiriet fil-baxx fuq ir-runway 31 u tar min fuq il-gżira qabel ma nieżel għall-ħabta tas-sitt ta’ filgħaxija. L-ajruplan tar ukoll fuq il-Port il-Kbir, tas-Sliema, il-kosta tan-naħa ta’ fuq ta’ Malta, il-Mosta, il-Qrendi u Birżebbuġa. Dawk li jħobbu jaraw l-ajruplani kienu mistiedna biex itellgħu ritratti tal-ajruplan fuq il-paġni tal-midja soċjali tal-Air Malta, b’mod partikolari www.facebook.com/AirMalta u www.twitter.com/AirMalta .